Святое возера (возера, Рагачоўскі раён)

Свято́е возера — возера ў Беларусі, у Рагачоўскім раёне, Гомельская вобласць, у басейне ракі Дабрыца, за 6 км у напрамку на захад ад Рагачова, за 1 км у напрамку на поўнач ад вёскі Стрэнькі. Плошча паверхні возера 0,29 (0,24) км², даўжыня 0,6 (0,65) км, найбольшая шырыня 0,6 км, даўжыня берагавой лініі 1,85 (2,03) км. Найбольшая глыбіня 11,5 м, сярэдняя — 4,37 м. Аб’ём вады 1,05 млн м³. Катлавіна возера круглай формы сярод раўніннай разаранай тэрыторыі. Схілы невыразныя. Дно сапрапелістае. Берагавая лінія слабазвілістая. У паўночнай частцы з возера выцякае каналізаваны ручай у раку Дабрыца. Зноскі Літаратура Святое возера // Беларуская энцыклапедыя: У 18 т. Т. 14: Рэле — Слаявіна / Рэдкал.: Г. П. Пашкоў і інш. — Мн. : БелЭн, 2002. — Т. 14. — С. 279. — 512 с. — 10 000 экз. — ISBN 985-11-0035-8. — ISBN 985-11-0238-5 (т. 14). Республика Беларусь. Атлас охотника и рыболова: Гомельская область / Редактор Г. Г. Науменко. — Мн.: РУП «Белкартография», 2011. — С. 8. — 68 с. — 10 000 экз. — ISBN 978-985-508-107-5. (руск.) Спасылкі Общая характеристика озёр Гомельской области // Справочник «Водные объекты Республики Беларусь» Архівавана 16 верасня 2021. (руск.) Морфометрические параметры озёр Гомельской области // Справочник «Водные объекты Республики Беларусь» Архівавана 25 сакавіка 2020. (руск.)